ΓΡΑΠΤΗ ΕΡΩΤΗΣΗ E-2515/99

υποβολή: Mikko Pesl (ELDR) προς την Επιτροπή

(22 Δεκεμβρίου 1999)

Θέμα: Η συνεκτίμηση των σχεδίων επεξεργασίας λιναριού στην πρόταση σχετικά με την παραγωγή ινών

Η πρόταση της Επιτροπής για νέο κανονισμό σχετικά με τις ίνες λιναριού προκαλεί προβλήματα στη Φινλανδία, διότι προτείνεται να καθορίζονται οι ποσοστώσεις για την παραγωγή ινών βάσει των καλλιεργειών προηγούμενων ετών. Παλαιότερα η καλλιέργεια λιναριού για την παραγωγή ινών στη Φινλανδία ήταν μικρής κλίμακας.

Η καλλιέργεια λιναριού για την παραγωγή ινών κάνει στη Φινλανδία τα πρώτα της βήματα και γι' αυτό το λόγο οι καλλιεργούμενες εκτάσεις είναι μικρές, μόνο μερικές χιλιάδες εκτάρια το χρόνο. Σήμερα η φινλανδική γεωργία διέρχεται φάση διαρθρωτικών αλλαγών, στο πλαίσιο των οποίων οι αγροτικές επιχειρήσεις αναγκάζονται να προσανατολισθούν σε επικερδέστερες μορφές παραγωγής. Πολλάποσχόμενη φαίνεται να είναι η εναλλακτική λύση της καλλιέργειας λιναριούφαντουργίας, ενός φυτού που προσαρμόζεται καλά στις συνθήκες που επικρατούν στη Φινλανδία. Η απόδοση που είχαμε ανά εκτάριο ήταν εφάμιλλη με αυτή των αποδοτικότερων περιοχών στην ΕΕ και ως εκ τούτου η καλλιέργεια λιναριούφαντουργίας αναμένεται να σημειώσει αισθητή άνοδο στο μέλλον. Η επιβολή περιοριστικών ποσοστώσεων είναι ό,τι χειρότερο θα μπορούσε να συμβεί στους φινλανδούς παραγωγούς λιναριού. Τη στιγμή αυτή κατασκευάζονται στη Φινλανδία τουλάχιστον τρεις νέες μονάδες επεξεργασίας λιναριούφαντουργίας. Συνολικά θα απαιτούν σε πρώτη ύλη ποσότητα λιναριού που αντιστοιχεί σε τουλάχιστον 12.000-12.500 εκτάρια καλλιεργούμενης επιφάνειας. Αν εφαρμοσθεί η νέα πρόταση της Επιτροπής για την παραγωγή ινών ως έχει, θα χάσει η Φινλανδία τη δυνατότητα επέκτασης των καλλιεργειών της και τα νέα εργοστάσια θα χρειασθεί να χρησιμοποιήσουν εισαγόμενες πρώτες ύλες. Τούτο σημαίνει ότι δεν θαπάρχουν ρεαλιστικές συνθήκες για την ανάπτυξη της βιομηχανίας λιναριού στη Φινλανδία.

Πέραν τούτου, η απαίτηση, που προβλέπεται στην πρόταση, να μην εμπεριέχεται στο τελικό προϊόν ποσοστόπολειμμάτων λιναριού μεγαλύτερο του 5 %, είναι πολύ περιοριστική για τη βιομηχανία παραγωγής

μονωτικού ερίου. Η πρόταση της Επιτροπής για την ενίσχυση αδικεί για μια ακόμη φορά τη Φινλανδία, διότι θέτει πολύ χαμηλά όρια αναφοράς για τη συγκομιδή λιναριούφαντουργίας, βάσει των οποίων ακριβώςπολογίζεται εν μέρει η ενίσχυση. Για τις μακρές και τις βραχείες ίνες προτείνονται διαφορετικά επίπεδα ενίσχυσης στην επεξεργασία" ο προσδιορισμός όμως των διαφορών μεταξύ των διαφόρων ειδών ίνας είναι ασαφής, ενώ η χρήση για την οποία προορίζονται είναι σε μεγάλο βαθμό η ίδια.

Πώς θα διασφαλίσει η Επιτροπή την κάθε άλλο παρά ασήμαντη διάκριση μεταξύ μακρών και βραχειών ινών λιναριού, η οποία δεν είναι ικανοποιητική στους προτεινόμενους ορισμούς; Τι προτίθεται να πράξει η Επιτροπή για να διασφαλίσει την ύπαρξη ευνοϊκών συνθηκών για την καλλιέργεια και επεξεργασία ινών λιναριού και στη Φινλανδία; Πώς προτίθεται η Επιτροπή να προστατεύσει την ανάπτυξη της καλλιέργειας και επεξεργασίας λιναριού καθώς και τις προοπτικές της καλλιέργειας αυτής ως μέρους της φινλανδικής γεωργικής παραγωγής;

Απάντηση του κ. Fischler εξ ονόματος της Επιτροπής

(20 Ιανουαρίου 2000)

Ο τομέας του κλωστικού λίνου και της κάνναβης παρουσίασε εδώ και περισσότερα χρόνια σημαντική αύξηση των σπειρωμένων εκτάσεων, χωρίς συγκρίσιμη εξέλιξη της παραγωγής ή της πραγματικής ζήτησης της αγοράς για τα προϊόντα αυτά. Το καθεστώς στήριξης αποσταθεροποιήθηκε λόγω καλλιεργειών λίνου και κάνναβης χαμηλού κόστους με πολύψηλή απόδοση, που πραγματοποιήθηκαν πρακτικά με μόνο σκοπό να τύχουν της ενίσχυσης.

Από νομοθετική άποψη, έχει ληφθεί σειρά μέτρων κατά τη διάρκεια των τελευταίων αυτών ετών για να ενισχυθούν οι έλεγχοι και για να αποτραπούν οι κερδοσκοπικές καλλιέργειες. Ωστόσο, ενόψει της εξέλιξης των εκτάσεων, είναι σαφές ότι οι διατάξεις αυτές δεν είχαν τα επιθυμούμενα αποτελέσματα. Είχαν αποκλειστικά και μόνο σαν συνέπεια να καταστήσουν ακόμη πιο πολύπλοκη την νομοθεσία.

Η πρόταση μεταρρύθμισης(1) πουποβλήθηκε από την Επιτροπή αποσκοπεί στην εξυγίανση του τομέα λαμβάνοντας επίσηςπόψη τις τεχνικές εξελίξεις που αντιμετωπίζει ο τομέας εδώ και ορισμένα έτη, κυρίως όσον αφορά τις χρήσεις. Το προτεινόμενο καθεστώς αποσκοπεί στη διατήρηση της οικονομικής δραστηριότητας για την παραδοσιακή παραγωγή μακρών ινών για την κλωστοϋφαντουργία, αλλά επιδιώκει επίσης να εξευρεθούν άλλες οικονομικά βιώσιμες δυνατότητες διάθεσης και σταθερές αγορές. Οι παραγωγοί φινλανδικού λίνου θα έχουν κατά συνέπεια τη δυνατότητα να αναπτύξουν την καλλιέργεια αυτή κατά το μέτρο που η παραγωγή τους θα προσαρμοστεί στην αγορά. Αντίθετα, οι καλλιέργειες που βασίζονται αποκλειστικά στοψηλό επίπεδο της ενίσχυσης θα παρεμποδιστούν.

Η πρόταση αποσκοπεί κατά συνέπεια σε προσαρμογή στις αγορές των νέων παραγωγών λίνου και κάνναβης, λαμβανομένης επίσηςπόψη της ανάγκης εξακολούθησης της απλούστευσης και της δημοσιονομικής πειθαρχίας που εφαρμόζονται στην κοινή γεωργική πολιτική (ΚΑΠ) για πολλούς άλλους τομείς. Υπό τις περιστάσεις αυτές, η καθιέρωση δημοσιονομικών σταθεροποιητών καθίσταται αναγκαία προκειμένου να αποφευχθεί η οποιαδήποτε δολία αύξηση των επιλέξιμων για ενίσχυση ποσοτήτων και να αποτραπεί κατά συνέπεια κάθε κίνδυνος εκτροπής των κοινοτικών δαπανών. Λαμβανομένηςπόψη της εν λόγω ανάγκης δημοσιονομικής πειθαρχίας, οι σταθεροποιητές πρέπει ναπολογίζονται βάσει των αριθμητικών στοιχείων που αντιστοιχούν κατά το μέτρο του δυνατού στα πραγματικά επίπεδα παραγωγής, παρά βάσει των προβλέψεων επέκτασης, οι οποίες είναι δύσκολο να εκτιμηθούν.

Όσον αφορά τη διαφοροποίηση μεταξύ μακρών και κοντών ινών λίνου, ανάμεσα στις αγορές των οποίωνπάρχει σαφής διάκριση, η πρόταση προβλέπει ότι τα κριτήρια για τη διαφοροποίησή τους πρέπει να καθορίζονται στο πλαίσιο λεπτομερειών εφαρμογής, οι οποίες θα θεσπισθούν μετέπειτα από την Επιτροπή. Πράγματι, η μεταφορά και ενσωμάτωση των τεχνικών ορισμών στο ρυθμιστικό πλαίσιο είναι καλύτερα προσαρμοσμένη σε έναν κανονισμό για τη θέσπιση λεπτομερειών εφαρμογής, ο οποίος μπορεί να τροποποιηθεί ευκολότερα, προκειμένου να προσαρμοστεί στις ενδεχόμενες τεχνικές εξελίξεις του τομέα.

(1) COM(1999)576 τελικό.